钦定古今图书集成/明伦汇编/氏族典/第336卷 > 刘季述
## 钦定古今图书集成/明伦汇编/氏族典/第336卷 > 刘季述

按《唐书刘季述传》：“季述本微单，稍显于僖昭间，擢累
枢密使。杨复恭之斥，帝以西门重，遂为右神策军中
尉，观军容使。乾宁二年，以季述、王仲先为左右中尉。
时帝嗜酒，怒责左右不常，季述等自危，谋废帝，因与
仲先等矫皇后令，立皇太子以主社稷。帝囚少阳院，
号太上皇。是时季述欲尽诛百官，乃弑帝，挟天子令”
天下，都将孙德昭、董从实盗没钱五千缗，仲先众辱
之，督其偿。崔引间其不逞，曰：“能杀两中尉，迎太上皇
而立大功，何小罪足羞！”德昭邀别将周承诲，期十二
月晦，伏士安福门，斩仲先，驰入左军执季述。京兆尹
郑元规集万人，持大梃进，死梃下。